cyanic-selkie/wikianc huggingface dataset:
ওদেয়া রাশ
প্রারম্ভিক জীবন
যখন তিনি মাত্র ৯ বছর বয়সে পদার্পণ করেন, তার পিতা তাদেরকে নিয়ে মার্কিন যুক্তরাষ্ট্রে চলে যায়। সেখানে গিয়ে তার বাবা অ্যালাবামাতে নিরাপত্তা পরামর্শক হিসেবে চাকরি গ্রহণ করেন। যখন তিনি মার্কিন যুক্তরাষ্ট্রে পৌঁছেছিলেন, রাশ শুধুমাত্র হিব্রু ভাষা বলতে পারতেন। রাশ হচ্ছেন একজন ইহুদি, এবং তিনি অ্যালাবামার বার্মিংহামের এন.ই. মাইলস ইহুদি স্কুলে ভর্তি হন এবং তিনি সেখানেই পড়াশুনা করতে থাকেন। পরবর্তীতে তিনি নিউ জার্সির মিডল্যান্ড পার্কে স্থানান্তরিত হন, যেখানে তিনি একটি পাবলিক স্কুলে পড়াশুনা করেন।
২০১৩ সালের শুরুতে, রাশ তার পরিবারের সাথে ক্যালিফোর্নিয়ার লস অ্যাঞ্জেলেসে চলে যান। রাশের ছয় ভাই আছে। তাদের মধ্যে চারজন হচ্ছে রাশের থেকে ছোট এবং ২ জোড়া হচ্ছে জমজ, যারা তার মা-বাবার সাথে লস অ্যাঞ্জেলেসে বসবাস করে, এবং তিনি ইসরাইলে বসবাসকারী দুই ভাইয়ের চেয়ে ছোট।
মডেলিং
অভিনেত্রী হওয়ার আগে, রাশ শৈশব ও কৈশোরে যুক্তরাষ্ট্রে একজন মডেল হিসাবে তার কর্মজীবন শুরু করেন। ফ্যাশন ব্রান্ড পোলো রালফ লরেইন, গ্যাপ, টমি হিলফাইগার এবং গুয়েসের জন্য প্রধান প্রচার অনুষ্ঠান এবং তাদের বিজ্ঞাপনগুলোতে তিনি উপস্থিত হন।
অভিনয়
২০১০ সালে ল অ্যান্ড অর্ডার: স্পেশাল ভিক্টিমস ইউনিট ৪ নামে একটি নাটকের মাধ্যমে তিনি অভিনেত্রী হিসেবে আবির্ভূত হন। উক্ত নাটকের "ব্র্যান্ডেড" নামে একটি পর্বে তিনি উপস্থিত হয়েছিলেন। সেখানে তিনি হানা মিলনারের চরিত্রে অভিনয় করেছিলেন; এবং কার্ব ইয়র ইন্থুসিয়াসম নাটকের "মিস্টার সফটি" পর্বে "এমিলি" চরিত্রে অভিনয় করেছেন।
তার প্রথম চলচ্চিত্রটি হলো ২০১২ সালে মুক্তিপ্রাপ্ত পিটার হেডস দ্বারা পরিচালিত ডিজিটাল চলচ্চিত্র দ্য অড লাইফ অফ টিমোথি গ্রীন। তিনি উক্ত চলচ্চিত্রে টিনিয়োয়ের সেরা বন্ধু জনি জেরমের চরিত্রে অভিনয় করেছেন।
২০১৬ সালে, রাশ ব্যঙ্গাত্মক কৌতুক চলচ্চিত্র কপ ড'এটাটে মাইকেল কেইন এবং ক্যাটি হল্মেসের সাথে অভিনয় করেছেন। এছাড়াও তিনি জনাথন মোস্তো দ্বারা পরিচালিত অ্যাকশন-থ্রিলার ফিল্ম হান্টার'স প্রেয়ারে স্যাম ওয়ারথিংটনের বিপরীতে "এলা হাট্টো" চরিত্রে অভিনয় করেছিলেন।
রাসেল মোশার পিটজার
রাসেল মোশার পিটজার একজন তাত্ত্বিক রসায়নবিজ্ঞানী এবং শিক্ষাবিদ। তিনি ক্যালিফোর্নিয়ার বার্কলেতে জন্মগ্রহণ করেন। তিনি ক্যালিফোর্নিয়া ইনস্টিটিউট অফ টেকনোলজি থেকে ১৯৫৯ সালে রসায়নে ব্যাচেলর অব সায়েন্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৬৩ সালে পদার্থবিজ্ঞানে মাস্টার অব আর্টস এবং রাসায়নিক পদার্থবিজ্ঞানে পিএইচডি ডিগ্রি অর্জন করেন। ম্যাসাচুসেট্‌স ইনস্টিটিউট অফ টেকনোলজিতে জন ক্লার্ক স্লেটার এর গবেষণা দলের সহযোগিতায় হার্ভার্ড বিশ্ববিদ্যালয় এ তিনি উইলিয়াম লিপ্সচম্ব এর সাথে কাজ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। ১৯৬৮ সালে ওহাইও স্টেট ইউনিভার্সিটিতে শিক্ষক হিসেবে যোগদানের পূর্বে তিনি ক্যালিফোর্নিয়া ইনস্টিটিউট অফ টেকনোলজিতে শিক্ষকতা করেন। ১৯৭৯ সালে তিনি অধ্যাপক পদে উন্নীত হন এবং ১৯৮৯ থেকে ১৯৯৪ সাল পর্যন্ত বিভাগের চেয়ার হিসেবে দায়িত্ব পালন করেন। ১৯৮৬-১৯৮৭ সালে তিনি ওহাইও সুপারকম্পিউটার সেন্টার এর ভারপ্রাপ্ত সহযোগী পরিচালক হিসেবে দায়িত্ব পালন করেন। ২০০১-২০০৩ সাল পর্যন্ত তিনি ওহাইও সুপারকম্পিউটার সেন্টার এর অন্তর্বর্তীকালীন পরিচালক হিসেবে দায়িত্ব পালন করেন।
তিত পুঁটি
বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার এবং থাইল্যান্ডে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।
জিও কাহানি
জিও কাহানি (Urdu:) উর্দু ভাষায় সম্প্রচারিত জিও নেটওয়ার্ক মালিকানাধীন একটি সাধারণ বিনোদনমূলক চ্যানেল। চ্যানেলটির প্রধান মৌলিক শিরোনামে কণ্ঠ দিয়েছেন পাকিস্তানি খ্যাতনামা সঙ্গীত শিল্পী রাহাত ফাতেহ আলী খান। চ্যানেলটির সবচেয়ে জনপ্রিয় নাটক হিসেবে তুর্কি নাটক মেরে সুলতান এবং জোধা আকবর প্রখম সারিতে অবস্থান করছে। প্রাথমিকভাবে এটি তুর্কি ভাষায় ব্যাপক জনপ্রিয়তার লাভের পর থেকে জিও কাহানিতে উর্দু ভাষায় সম্প্রচারিত করা হয়।
অফ এয়ার
পাকিস্তানি টেলিভিশন ধারাবাহিক
ভারতীয় টেলিভিশন ধারাবাহিক
তুর্কি টেলিভিশন ধারাবাহিক
আরন রেডমন্ড
আরন জেমস রেডমন্ড (Aaron Redmond; জন্ম: ২৩ সেপ্টেম্বর, ১৯৭৯) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিক থেকে শুরু করে ২০১০-এর সূচনালগ্ন পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওতাগো এবং ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ স্পিন বোলিংয়ে পারদর্শী ছিলেন ‘রেডার্স’ ডাকনামে পরিচিত আরন রেডমন্ড।
প্রথম-শ্রেণীর ক্রিকেট
১৯৯৯-২০০০ মৌসুম থেকে ২০১৫ সাল পর্যন্ত আরন রেডমন্ডের প্রথম-শ্রেণীর খেলোয়াড়ী জীবন চলমান ছিল। ২০০৮-০৯ মৌসুমে স্টেট টুয়েন্টি২০ প্রতিযোগিতার শিরোপা বিজয়ে ওতাগো দলের যথোচিত ভূমিকা রেখেছিলেন।
১৯৯৯ সালের শুরুতে মূলতঃ লেগ স্পিনার হিসেবে ক্যান্টারবারি দলে যোগদান করেন। তবে, ওতাগো দলে চলে যাবার পরপরই তাকে জোরপূর্বক শীর্ষসারির ব্যাটসম্যান হিসেবে মাঠে নামানো হয়েছিল। ২০০৬ সালে স্টেট চ্যাম্পিয়নশীপ, স্টেট শীল্ড ও স্টেট টুয়েন্টি২০ প্রতিযোগিতায় ওতাগো দলের পক্ষে খেলেছেন। ১৯৯৯-২০০০ মৌসুমে ডানহাতি ব্যাটসম্যান হিসেবে ক্যান্টারবারির সদস্যরূপে অভিষেক ঘটে তার। দলটির পক্ষে প্রথম-শ্রেণীর ক্রিকেট ও লিস্ট এ ক্রিকেটে অংশ নিয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্ট, ছয়টিমাত্র একদিনের আন্তর্জাতিক ও সাতটিমাত্র টি২০আইয়ে অংশগ্রহণ করেছেন আরন রেডমন্ড। ১৫ মে, ২০০৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩ ডিসেম্বর, ২০১৩ তারিখে ডুনেডিনে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
২০০৭-০৮ মৌসুমে কয়েকজন শীর্ষসারির ব্যাটসম্যানের দূর্বলমানের খেলা প্রদর্শন ও ঐ মৌসুমের ঘরোয়া ক্রিকেটে ৪০ গড়ে রান সংগ্রহের সুন্দর ক্রীড়াশৈলী প্রদর্শনের স্বীকৃতিস্বরূপ জাতীয় দলে খেলার জন্যে আমন্ত্রণ পান। ২০০৮ সালে নিউজিল্যান্ড দলের সদস্যরূপে ইংল্যান্ড গমনার্থে মনোনীত হন। ইংল্যান্ড লায়ন্সের বিপক্ষে ব্যক্তিগত সেরা ১৪৬ রান সংগ্রহ করেন। এর পূর্বে তার ব্যক্তিগত সর্বোচ্চ ছিল ১৩৫। ১৫ মে, ২০০৮ তারিখে লর্ডসে টেস্ট ক্রিকেটে অভিষেক ঘটে তার। তবে, জেমস অ্যান্ডারসনের বলে তাকে শূন্যে রানে সাজঘরে ফিরে আসতে হয়েছিল। সব মিলিয়ে তিন টেস্ট নিয়ে গড়া সিরিজে আরন রেডমন্ডের জন্যে হতাশাব্যঞ্জক ছিল। মাত্র ৯.০০ গড়ে ৫৪ রান সংগ্রহ করতে পেরেছিলেন।
অস্ট্রেলিয়া গমন
ডিসেম্বর, ২০০৮ সালে সফরকারী ওয়েস্ট ইন্ডিজ দলের বিপক্ষে দুই টেস্ট নিয়ে গড়া সিরিজ থেকে আরন রেডমন্ডকে বাদ দেয়া হয়। এরপর, ২০০৮-০৯ মৌসুমে অস্ট্রেলিয়া সফরে তাকে দলে ফিরিয়ে আনা হয়। এ সফরে তিনি ২৮.৭৫ গড়ে ১১৫ রান তুলেন। অ্যাডিলেড টেস্টে ৮৩ রান তুলে নিজেকে মেলে ধরতে সচেষ্ট হয়েছিলেন।
নিউজিল্যান্ডের সাবেক টেস্ট অধিনায়ক মার্টিন ক্রো’র অভিমত, টেস্ট ক্রিকেটে আরন রেডমন্ডকে দূরে সরিয়ে রাখা উচিত নয়। তবে, প্রথম বছরে তিনি বেশ হিমশিম খেয়েছেন। সাত খেলায় গড়ে মাত্র ২৩.০০ গড়ে রান পেয়েছিলেন। ডিসেম্বর, ২০১৩ সালে নিজ দেশে সফরকারী ওয়েস্ট ইন্ডিজ দলের বিপক্ষে টেস্ট দলে তাকে অন্তর্ভুক্ত করা হয়।
খেলার ধরন
খাঁটিমানের খেলা প্রদর্শন করলেও তা দর্শনীয় ছিল না। সমগ্র খেলোয়াড়ী জীবনে ৬৮টি প্রথম-শ্রেণীর খেলায় অংশ নিয়ে পাঁচটি শতক সহযোগে ৩১.০১ গড়ে রান সংগ্রহ করেছিলেন। এছাড়াও, মাঝে-মধ্যে বোলিং কর্মে অগ্রসর হতেন ও আশির অধিক উইকেট পেয়েছেন। লিস্ট এ ক্রিকেটে ষাটের অধিক খেলায় দুইটি শতরান করেন ও ২৩.৬৮ গড়ে রান পেয়েছেন। টুয়েন্টি২০ ক্রিকেটে ১৩ খেলায় অংশ নিয়ে ১৪.৫৫ গড়ে রান তুলেছেন। তন্মধ্যে, নিজের সাবেক দল ক্যান্টারবারির বিপক্ষে ওতাগোর সদস্যরূপে ১৩ জানুয়ারি, ২০০৬ তারিখে অভিষেক খেলায় ব্যক্তিগত সর্বোচ্চ করেছিলেন ৫৯ রান।
দলে তিনি নিজের স্থান পাকাপোক্তকরণে সচেষ্ট ছিলেন। তুলনান্তে তার পিতা রডনি রেডমন্ড নিউজিল্যান্ডীয় আন্তর্জাতিক ক্রিকেটার ছিলেন ও ১৯৭২-৭৩ মৌসুমে অকল্যান্ডের ইডেন পার্কে সফরকারী পাকিস্তান দলের বিপক্ষে এক টেস্টের বিস্ময়কারী হিসেবে ১০৭ ও ৫৬ রান তুলেছিলেন। ১ এপ্রিল, ২০১৫ তারিখে ষোল বছরের খেলোয়াড়ী জীবনের সমাপ্তির কথা ঘোষণা করেন।
ভবেন্দ্রনাথ শইকীয়া
ডঃ ভবেন্দ্রনাথ শইকীয়া অসমের একজন প্রসিদ্ধ উপন্যাসিক, গল্পলেখক, নাট্যকার ও চলচ্চিত্র নির্মাতা ছিলেন। অসমীয়া সাহিত্যে ডঃ ভবেন্দ্র নাথ শইকীয়া কবিতা, নাটক, গল্প, উপন্যাস, প্রবন্ধ, সমালোচনা, আত্মজীবনী ও শিশু সাহিত্য রচনা করে যথেষ্ট অবদান রেখেছেন। তিনি লন্ডন বিশ্ববিদ্যালয় থেকে আণবিক পদার্থ বিজ্ঞান বিষয়ে ডক্তরেত ডিগ্রী লাভ করেছেন। তারপর তিনি গুয়াহাটি বিশ্ববিদ্যালয়ে পদার্থ বিজ্ঞান বিভাগে রিডার হিসেবে কর্মজীবন আরম্ভ করেছিলেন। তিনি অসমীয়া ভাষায় প্রকাশিত প্রান্তিক পত্রিকা ও শিশু সাহিত্য সঁফুরা পত্রিকার প্রতিষ্ঠাপক ও সম্পাদক ছিলেন। ভ্রাম্যমাণ থিয়েটারের জন্য তিনি নাটক রচনা করতেন। তিনি সর্বমোট আঠটি চলচ্চিত্র পরিচালনা করেছিলেন যার মধ্যে   সাতটি চলচ্চিত্রের জন্য ভারত সরকার থেকে রজত পুরস্কার পেয়েছিলেন। ১৯৭৬ সনে সাহিত্য একাডেমী পুরস্কার ও ১৯৯০ সনে তিনি অসম উপত্যকা সাহিত্য বটা পুরস্কার ও পদ্মশ্রী সম্মান লাভ করেছিলেন।
প্রাথমিক জীবন ও শিক্ষা
১৯৩২ সনের ২০ ফেব্রুয়ারি মাসে নগাও শহরে ভবেন্দ্রনাথ শইকীয়ার জন্ম হয়েছিল। ১৯৪৮ সনে তিনি ষ্টার মার্ক্স সহ প্রবেশিকা পরীক্ষায় পাশ হয়ে গুয়াহাটির কটন মহাবিদ্যালয়ে নামভর্ত্তি করেন ও ১৯৫২ সনে তিনি পদার্থ বিজ্ঞানে বি.এস.সি পাশ করেন। ১৯৫৫-১৯৫৬ সনে তিনি কলকাতার প্রেসিডেন্সি কলেজ থেকে পদার্থ বিজ্ঞানে এম.এস.সি ডিগ্রী লাভ করেন ও উচ্চ শিক্ষার জন্য বিদেশে যাত্রা করেন। ১৯৬১ সনে তিনি লন্ডন কলেজ থেকে ডক্টরেট ডিগ্রী লাভ করেন ও লন্ডনের কলেজ ইম্পেরিয়াল অফ সাইন্স ও টেকনোলজী থেকে ডিপ্লোমা লাভ করেছিলেন।
কর্মজীবন
ভবেন্দ্রনাথ শইকীয়া গুয়াহাটি বিশ্ববিদ্যালয়ে পদার্থ বিজ্ঞান বিভাগে রিডার হিসেবে প্রথম কর্মজীবন আরম্ভ করেছিলেন। তিনি লেখা গল্প ভারতের বিভিন্ন ভাষায় অনুবাদ করা হয়েছে। তিনি অসমীয়া ভাষায় প্রকাশিত প্রান্তিক পত্রিকা ও শিশু পত্রিকা সঁফুরার প্রতিষ্ঠাপক ও সম্পাদক ছিলেন।
ব্যক্তিগত জীবন
ডঃ ভবেন্দ্রনাথ শইকিয়া প্রীতি শইকীয়াকে বিবাহ করেছিলেন। তাহাদের দুইটি কন্যা সন্তান ছিল।
মৃত্যু
২০০৩ সনের ১৩ আগস্টে রোগাক্রাম্ত ডঃ ভবেন্দ্র নাথ শইকীয়ার মৃত্যু হয়েছিল।
চিন্তামূলক গ্রন্থ
প্রবন্ধ সংকলন- শেষ পৃষ্ঠা (৪ খণ্ড)৷
কাপুরথালা, পাঞ্জাব
কাপুরথালা (Kapurthala) ভারতের পাঞ্জাব রাজ্যের কপূরথলা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৫ মিটার (৭৩৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কাপুরথালা শহরের জনসংখ্যা হল ৮৪,৩৬১ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে কাপুরথালা এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
তথ্যসূত্র
Kapurthala (Staat)
আমিনা আল সাইদ
আমিনা আল সাইদ এছাড়া আমিনা সাইদ أمينة السعيد) (১৯১৪-১৯৯৫) নামেও পরিচিত; ছিলেন একজন মিশরীয় সাংবাদিক এবং প্রথম সারির নারী অধিকার কর্মী। তিনি মিশরের প্রথম মহিলা পত্রিকা 'হবা' প্রতিষ্ঠা করেছিলেন এবং মধ্যপ্রাচ্যের প্রথম এই মহিলা পত্রিকাটির সম্পাদক ছিলেন। তিনি আল-মুসাওয়ার পত্রিকায় কর্মী সাংবাদিক হিসাবে যোগ দিয়েছিলেন এবং অবশেষে এই প্রকাশনার সর্বোচ্চ শিখরে উঠেছিলেন।
জীবনী
সাইদ ১৯১৪ সালের ২০শে জানুয়ারী মিশরের কায়রোতে জন্মগ্রহণ করেছিলেন। তিনি মাত্র ১৪ বছর বয়সে মিশরীয় নারীবাদী ইউনিয়নের যুব শাখায় যোগদান করেন। তিনি ১৯৩১ সালে কায়রো বিশ্ববিদ্যালয়ে ইংরেজি সাহিত্য নিয়ে পড়ার জন্য ভর্তি হন। সেই সময় এই বিশ্ববিদ্যালয়ে অংশগ্রহণকারী প্রথম মহিলাদের মধ্যে তিনি একজন ছিলেন। তিনি ১৯৩৫ সালে ইংরেজি সাহিত্যে স্নাতক ডিগ্রি অর্জন করেছিলেন। সাইদ পর্দা প্রথার বিরোধী ছিলেন এবং পর্দা ছাড়াই প্রকাশ্যে টেনিস খেলতেন। ১৯৩৫ সালে স্নাতক হওয়ার পর, তিনি আল-মুসাওয়ার জার্নালে কর্মী হিসাবে যোগ দেন এবং কলাম লিখতে শুরু করেন। এই কাজ তিনি মৃত্যুর কিছুদিন আগে পর্যন্তও চালিয়ে গেছেন। ১৯৭৩ সালে তিনি এই প্রকাশনার সম্পাদক হন, এবং তিন বছর পরে ১৯৭৬ সাল থেকে তিনি পত্রিকা প্রকাশনা গোষ্ঠীর সভাপতির দায়িত্ব পালন করেন। ১৯৮৫ সাল পর্যন্ত তিনি এই পদে অধিষ্ঠিত ছিলেন।
সাইদ ১৯৫৪ সালে আরবি ভাষার সাপ্তাহিক মহিলা পত্রিকা হবা প্রতিষ্ঠা করেন।  এটি কায়রো থেকে প্রকাশিত হত। এতে নারীবাদী দৃষ্টিকোণ ব্যবহার করে স্বাস্থ্য ও সৌন্দর্য, পারিবারিক বিষয়, ফ্যাশন, সাজসজ্জা এবং গৃহ ব্যবস্থাপনা সম্পর্কিত খবর থাকত। এই পত্রিকার আদলে আরব দেশের অনেক নারী পত্রিকা তৈরি হয়েছিল। তিনি দেশের প্রথমদিকের পূর্ণকালীন নারী সাংবাদিকদের মধ্যে অন্যতম ছিলেন। ১৯৫৮ থেকে ১৯৬৯ পর্যন্ত তিনি প্যান-আরব লীগ মহিলা ইউনিয়নের মহাসচিব ছিলেন। এছাড়া তিনি মিশরীয় সাংবাদিকদের ইউনিয়নের ভাইস প্রেসিডেন্ট (১৯৫৯ -৭০)) হয়েছিলেন। তিনি বহু সংখ্যক আন্তর্জাতিক সম্মেলনে মিশরের প্রতিনিধিত্ব করেছেন।
তিনি যে পুরস্কারগুলি পেয়েছিলেন তার মধ্যে ছিল ফার্স্ট অর্ডার অফ দ্য রিপাবলিক (১৯৭৫), ইউনিভার্সাল স্টার (১৯৭৯) এবং ন্যাশনাল আর্টস অ্যাওয়ার্ড (১৯৮২)।
সাইদ কর্কট রোগে (ক্যান্সার) আক্রান্ত হয়েছিলেন। তিনি ১৯৯৫ সালের ১৩ই আগস্ট কায়রোতে ৮১ বছর বয়সে মারা যান।
এবি ব্যাংক লিমিটেড
এবি ব্যাংক বা আরব বাংলাদেশ ব্যাংক লিমিটেড (এবিবিএল) বাংলাদেশের প্রথম বেসরকারি বাণিজ্যিক ব্যাংক। ব্যাংকটি ১৯৮২ সালের ১২ এপ্রিল ব্যাংকিং কার্যক্রম শুরু করে। এটির প্রধান কার্যালয় ঢাকার গুলশানে অবস্থিত।
ইতিহাস
এবি ব্যাংক ১৯৮১ সালের ৩১শে ডিসেম্বর বাংলাদেশের প্রথম বেসরকারি বাণিজ্যিক ব্যাংক হিসেবে গঠিত হয় এবং ১৯৮২ সালের ১২ এপ্রিল ব্যাংকিং কার্যক্রম শুরু করে। ব্যাংকটি ১৯৯৬ সালে প্রথম এটিএম সেবা চালু করে এবং একই বছর ভারতের মুম্বাইতে প্রথম বেদেশি শাখা চালু করে। ১৯৯৯ সালে এটি প্রথম বাংলাদেশি ব্যাংক হিসেবে সুইফট সেবা চালু করে।
পরিচালনা
ব্যাংকটির পরিচালনার দায়িত্ব ৬ সদস্যের একটি পরিচালনা পর্ষদের হাতে নাস্ত থাকে। ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান খায়রুল আলম চৌধুরী এবং ব্যবস্থাপনা পরিচালক ও প্রধান নির্বাহী কর্মকর্তা তারেক আফজাল।
ইন্টারনেট ব্যাংকিং
এবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।
ঈসা বে মসজিদ
ঈসা বে মসজিদ (তুর্কি: İsa Bey Camii), ১৩৭৪-৭৫ সালে নির্মিত, আনাতোলীয় বেয়লিক-দের থেকে অবশিষ্ট স্থাপত্য শিল্পের প্রাচীনতম এবং সবচেয়ে চিত্তাকর্ষক কাজগুলির মধ্যে একটি। মসজিদ-টি সেলচুক, ইজমির-এ আয়াসলুগ পাহাড়ের উপকণ্ঠে অবস্থিত।
ইতিহাস
এটি স্থপতি 'আলি বি মুশাইমিশ দিমিসক্লিওগ্লু, আয়দিনিদ ইসা বে'র সম্মানে তৈরি করেছিলেন। মসজিদের পরিকল্পনা দামেস্কের মহান মসজিদের উপর ভিত্তি করে তৈরি করা হয়েছে।
মসজিদটির পূর্ব ও পশ্চিমে দুটি প্রধান প্রবেশপথ রয়েছে এবং এতে একটি ফোয়ারা কোর্ট রয়েছে। পশ্চিম দেয়ালে শিলালিপি এবং জ্যামিতিক আকার খোদাই করা আছে। এই দেয়ালগুলো মার্বেল দিয়ে আবৃত, যেখানে বাকি পাশের সম্মুখভাগগুলো কাটা পাথর দিয়ে তৈরি। এটি একটি ৪৮-বাই-৫৬-মিটার (১৫৭ বাই ১৮৪ ফু) ভিত্তির উপর অপ্রতিসমভাবে নির্মিত। ৯.৪ মিটার (৩১ ফু) এবং ৮.১ মিটার (২৭ ফু) ব্যাস বিশিষ্ট এর গম্বুজের রিমগুলি ইজনিক (নিসিয়া) টাইলস দ্বারা সজ্জিত। বারোটি গোলাকার স্তম্ভ বারান্দা দিয়ে ঘেরা এর উঠানের ভিতরে দাঁড়িয়ে আছে। এর ইটের মিনারটি একটি অষ্টভুজাকার ভিত্তির উপর নির্মিত এবং ব্যালকনি থেকে উপরের অংশটি ধ্বংসপ্রাপ্ত। মসজিদটির পশ্চিমে আরেকটি মিনার  ছিল, যা এখন সম্পূর্ণ ধ্বংস হয়ে গেছে। সেখানে একটি দরজা খোলার কারণে মিহরাব (কুলুঙ্গি বা বেদি) অন্য মসজিদে স্থানান্তরিত হয়েছিল। মসজিদের ঠিক পাশেই পিরামিড আকৃতির ছাদ সহ পাথর ও ইট দিয়ে তৈরি একটি অষ্টভুজাকৃতি সেলজুক সমাধি রয়েছে।
১৮২৯ সাল নাগাদ মসজিদটি ধ্বংসস্তূপে পরিণত হয় এবং ১৮৪২ সালের মধ্যে মিনারটি পড়ে যায়।. ঊনবিংশ শতাব্দীতে, এটি একটি ক্যারাভানসেরাই হিসাবেও ব্যবহৃত হত।
ইবে
ইবে ইনক. (eBay Inc.) হল একটি আমেরিকান মাল্টিন্যাশনাল কর্পোরেশন এবং ই-কমার্স কোম্পানি, ইন্টারনেটের মাধ্যমে ভোক্তা থেকে ভোক্তা এবং ব্যবসায়ী থেকে ভোক্তাকে বিক্রয় সেবা প্রদান করা হয়ে থাকে। এর প্রধান কার্যালয় স্যান হোসে, ক্যালিফোর্নিয়াতে অবস্থিত। ইবে ১৯৯৫ সালে পিয়ের ওমিদিয়ার দ্বারা প্রতিষ্ঠিত হয়, এবং ডট কম বাবল এ একটি উল্লেখযোগ্য সাফল্যের গল্প হয়ে ওঠে এটি। আজ ৩০টিরও বেশি দেশে স্থানীয়করণ অপারেশনের সঙ্গে মাল্টি-বিলিয়ন ডলারের ব্যবসা করছে ইবে ইনকর্পোরেটেড।
পরিচালকমন্ডলী
নভেম্বর ২০১৪ এর হিসাবে, পরিচালন পর্ষদ এর নিম্নরূপ:
লোগো
সেপ্টেম্বর ২০১২ সালে ইবে একটি নতুন লোগো সেট চালু করেছে।
ডামবো (১৯৪১-এর চলচ্চিত্র)
ডামবো (Dumbo) হল ১৯৪১ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের চতুর্থ এনিমেটেড সিরিজ। চলচ্চিত্রটি হেলেন আবারসন এবং হ্যারল্ড পার্ল দ্বারা রচিত গল্পরেখার উপর ভিত্তি করে নির্মিত হয়েছে এবং হেলেন ডার্নি অভিনব খেলনাটির ("রোল-এ-বুক") প্রোটোটাইপের জন্য চিত্রিত করেছেন।
কাশ্মীরা ইরানি
কাশ্মীরা ইরানি হলেন একজন ভারতীয় চলচ্চিত্র, টেলিভিশন এবং নাট্য অভিনেত্রী। তিনি অম্বর ধারা-এ অম্বর, ধর্মক্ষেত্র-এ দ্রৌপদী, জাঙ্গোরা - দ্য জিপসি প্রিন্স নামক সঙ্গীত ভিত্তিক নাটকে রাজকন্যা সোনালি এবং দোস্তি... ইয়ারিয়া... মনমর্জিয়াঁ...তে সামাইরা খান্নার চরিত্রে অভিনয় করার মাধ্যমে জনপ্রিয়তা অর্জন করেছেন। অতঃপর তিনি রঙ্গুন, টাইগার জিন্দা হ্যায়-এর মতো জনপ্রিয় হিন্দি চলচিত্রে অভিনয় করেছেন। সম্প্রতি তাঁর অভিনীত চলচ্চিত্রটি ২০১৯ সালের ৫ই জুন তারিখে মুক্তি পেয়েছে।
প্রারম্ভিক জীবন
কাশ্মীরা ইরানি ১৯৮৬ সালে ২৫শে জুলাই তারিখে ভারতের মহারাষ্ট্রে জন্মগ্রহণ করেছেন। তিনি মহারাষ্ট্রের পুনেতে তার শৈশব অতিবাহিত করেছেন। অভিনয়ের প্রতি অনুরাগের জন্য তিনি মাত্র ১৭ বছর বয়সে পুনে থেকে মুম্বই চলে এসেছিলেন। অভিনয় জগতে আত্মপ্রকাশের পূর্বে, তিনি তার সম্পর্কিত বোনকে পোশাক নকশাকরণে সহায়তা করেছিলেন এবং সহকারী নকশাকার হিসাবে কাজ করেছেন।
কর্মজীবন
কাশ্মীরা ইরানি সনি এন্টারটেইনমেন্ট টেলিভিশনে প্রচারিত জনপ্রিয় টেলিভিশন ধারাবাহিক অম্বর ধারা-এ অভিনয় করার মাধ্যমে অভিনয় জগতে প্রবেশ করেছেন। তিনি এই ধারাবাহিকে অম্বরের চরিত্রে অভিনয় করেছিলেন। এই ধারাবাহিকের গল্পটি দুজনের কাহিনীকে আবর্তন করে গঠিত। এই ধারাবাহিকে অম্বরের চরিত্রে অভিনয় করে তিনি সানসুই টেলিভিশন পুরস্কারে "শ্রেষ্ঠ অভিষেক" বিভাগে পুরস্কার লাভ করেছিলেন। ২০০৯ সালে, তিনি মুম্বইয়ের ২৬/১১-এর সন্ত্রাসী হামলার উপর ভিত্তি করে নির্মিত উন হাজারোঁ কে নাম নামক টেলিচলচ্চিত্রে অভিনয় করেছেন; যেখানে তিনি জ্যোতির (যে একজন ধনী মানুষ ছিল) চরিত্রে অভিনয় করেছেন। এই টেলিচলচ্চিত্রে বর্ণনা করা হয়েছিল যে কীভাবে সন্ত্রাসী আক্রমণগুলো তাকে তার সমাজের প্রতি আরও দায়বদ্ধ করে তুলেছিল। পরের বছর, সনি এন্টারটেইনমেন্ট টেলিভিশনে প্রচারিত যশ চোপড়ার টেলিভিশন ধারাবাহিক সেভেন-এ অভিনয় করেছেন। এই ধারাবাহিকটি প্রায় সাত অসাধারণ লোকের কাহিনী নিয়ে নির্মাণ করা হয়েছিল, যারা অতিপ্রাকৃত শক্তির অধিকারী এবং কীভাবে তারা তাদের সমাজকে মন্দ শক্তির হাত থেকে রক্ষা করে। আবহাওয়া নিয়ন্ত্রণকারী ভার্যা বিশ্বামিত্রের চরিত্রে তিনি অভিনয় করেছিলেন।
তিনি জাঙ্গোরা - দ্য জিপসি প্রিন্স নামে একটি সঙ্গীত ভিত্তিক ধারাবাহিকে রাজকন্যা সোনালির চরিত্রে অভিনয় করেছিলেন।  এটি ২০১০ সালের ২৩শে সেপ্টেম্বর তারিখে কিংডম অফ ড্রিমসে প্রদর্শন করা হয়েছিল এবং এটি ভারতের দীর্ঘতম চলমান বলিউড মঞ্চ অনুষ্ঠানে পরিণত হয়েছিল। ২০১৩ সালের জুন মাসে, গুরুগ্রামের নৌটঙ্কি মহলে সংগীতের প্রায় ১,০০০টিরও বেশি অনুষ্ঠানের কাজ তিনি পূর্ণ করেছেন।
সুলতান উস-সলাতীন
সুলতান উস-সলাতীন (সুলতানদের সুলতান) আরবী ভাষার একটি খেতাব। এই খেতাবের এস্তেমাল হয়েছিল দিল্লি সালতানাতে, শাহী বাঙ্গালায় ও উছমানী খেলাফতে।
আরবী উত্সের অন্যান্য প্রশংসনীয় খেতাবগুলির মতোই, যেমন " রাজাদের রাজা ", সুলতান উস-সলাতীন সর্বজনীন বৈধ সার্বভৌমত্ব সহ সাম্রাজ্যিক পদমর্যাদার দাবি প্রকাশ করতে পারে। যদিও একজন সম্রাটের ধারণা এবং খেতাবটি মূলত ইসলামী ঐতিহ্যের জন্য বিজাতীয়, উছমানী শাহী খান্দান তার সরকারী পূর্ণ শৈলীতে খেতাব নিযুক্ত করেছিল, সম্ভবত তার আঞ্চলিক ব্যাপ্তি এবং বিশাল দৈর্ঘ্যের কারণে এস্তেমালের জন্য সর্বোত্তম দাবি ছিল।. উছমানী রাও তাদের নিজস্ব বাদশাহদের জন্য ঐতিহ্যবাহী বাইজেন্টাইন সাম্রাজ্যিক উপাধি কয়সর গ্রহণ করেছিল।
দিল্লি সালতানাতের সুলতানরা এই খেতাবটি এস্তেমাল করে উত্তর ভারতে তাদের শাসনকে বোঝাতে কারণ শত শত ভারতীয় রাজা তাদের আধিপত্যের অধীনে শাসন করেছিলেন। কিন্তু তারাও নিজেদেরকে খলিফার নীচে মনে করত, যদিও তারা আজাদ ছিল। একইভাবে শাহী বাঙ্গালার সুলতানরাও এই খেতাব এস্তেমাল করতেন।
ঈরানের শাহেনশাহও কিছুটা কম বৈধতা সহ "সুলতান উস-সলাতীন" বলে দাবি করেছিলে। এই দাবিগুলি সুন্নি ও শিয়াদের মধ্যে দ্বন্দ্বের সাথে জড়িত ছিল।
পীযুষ কান্তি ভট্টাচার্য্য
পীযুষ কান্তি ভট্টাচার্য্য (জন্ম ১ মার্চ ১৯৪০) বাংলাদেশের যশোরের একজন শিক্ষায়তনিক ব্যক্তি ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একজন সাবেক সাংসদ। তিনি বাংলাদেশ আওয়ামী লীগের একজন প্রেসিডিয়াম সদস্য। তার ভাই স্বপন ভট্টাচার্য্য স্থানীয় সরকার, পল্লী উন্নয়ন ও সমবায় মন্ত্রণালয়ের বর্তমান প্রতিমন্ত্রী।
জীবনী
পীযুষ কান্তি ভট্টাচার্য্য ১৯৪০ সালের ১ মার্চ যশোরের মনিরামপুরের পাড়ালা গ্রামে জন্মগ্রহণ করেন। তার পিতার নাম সুধীর ভট্টাচার্য্য ও মায়ের নাম ঊষা রাণী ভট্টাচার্য্য। তিনি খাজুরা এম. এন. মিত্র বহুমুখী উচ্চ বিদ্যালয় থেকে মাধ্যমিক ও মাইকেল মধুসূদন কলেজ থেকে উচ্চ মাধ্যমিক পরীক্ষায় উত্তীর্ণ হন। ১৯৬১ সালে তিনি রাজশাহী বিশ্ববিদ্যালয় থেকে স্নাতক সম্পন্ন করেন। ১৯৬৮ সালে তিনি সেখান থেকেই স্নাতকোত্তর ডিগ্রি লাভ করেন। তিনি বাংলাদেশের স্বাধীনতা যুদ্ধের একজন সংগঠক ছিলেন।
পীযুষ কান্তি ভট্টাচার্য্য মশিহাটি হাই স্কুল ও গোপালপুর হাই স্কুলে শিক্ষকতা করেছেন। এছাড়া, তিনি কেশবপুর ডিগ্রি কলেজেও শিক্ষকতা করেছেন। তিনি মনিরামপুর ডিগ্রি কলেজের উপাধ্যক্ষ ছিলেন।
বীর মুক্তিযোদ্ধা পীযুষ কান্তি ভট্টাচার্য্য ১৯৭৩ সালে যশোর-৭ আসনের সাংসদ হিসেবে নির্বাচিত হয়েছিলেন।
কারোরান
কারোরান (Karoran) ভারতের পাঞ্জাব রাজ্যের রূপনগর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কারোরান শহরের জনসংখ্যা হল ২০,৩৫১ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে কারোরান এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মীর্জা বাকী
মীর্জা বাকী যিনি মির্জা বাকী বেগ নামেও পরিচিত, ছিলেন সপ্তদশ শতকের মোগল সাম্রাজ্যের সামরিক জেনারেল। তিনি ফুলডুবি (ফরিদপুরের নিকটে) ও ভুলুয়া (নোয়াখালী) থানাদার হিসেবে দায়িত্ব পালন করেন।
কর্মজীবন
কাসিম খাঁন চিশতীর নির্দেশে, মীর্জা বাকী আবদুন নবীর নেতৃত্বে কাটঘর অভিযান ও বিজয়ে যোগ দেন।
মীর্জা বাকী ছিলেন ইব্রাহিম খাঁন ফতেহ-জঙ্গের বখশী। খাঁন যখন খবর পান যে বর্মীরা আরাকান আক্রমণ করেছে, তখন তিনি মীর্জা বাকীকে তাদের পাশে নদী পাহারা দেওয়ার নির্দেশ দেন। মীর্জা বাকীকে এটি করার জন্য ৬০০ সশস্ত্র সৈন্য এবং বেশ কয়েকটি নৌকার নেতৃত্ব দেওয়া হয়েছিল। সন্ধ্যার বাদে ৪৫ মিনিটের মধ্যে মীর্জা বাকী তার বহর নিয়ে জাহাঙ্গীরনগরের (ঢাকা) উদ্দেশে রওনা দেন এবং মধ্যরাতের কিছু বাদে পৌঁছান। অন্য জেনারেলরা ভোরবেলা মীর্জা বাকীর সাথ পায়।
ইব্রাহিম খাঁন বাদে মীর্জা বাকী এবং রাজা রঘুনাথকে ১০০টি নৌকা নিয়ে খাঁনপুর নদীর কাছে গোয়ালপাড়ার কেল্লায় পাঠান যাতে সরহাদ খান এবং শেখ কামালের অবশিষ্ট সৈন্যদের নিরাপদে হেফাজৎ করা যায়। মীর্জা নাথানকে তাদের সাথে যোগ দিতে রাজী করার পর, মীর্জা বাকী এবং তার সঙ্গীরা হাজো অভিযানে রওনা হন যেখানে তারা কুলিজ খাঁনের সাথে দীদার করেন। যাইহোক, নাথান পরে আবারও শেখ কামালের সাথে তর্কে জড়িয়ে পড়েন এবং তাই মীর্জা বাকী এবং রঘুনাথ ভবচনের পরিকল্পিত বন্দিত্বে অংশ না নিয়ে জাহাঙ্গীরনগর ফিরে আসেন।
যখন ইব্রাহিম খাঁনের আকবরনগর (রাজমহল) সফর শুরূ হ​য়, তিনি মীর্জা বাকীর নেতৃত্বে ১০০০ সশস্ত্র মোগল সৈন্যদের সঙ্গে ফুলডুবির থানাদার নিযুক্ত করেন। এ সময় ইব্রাহিম খাঁন মারা যান এবং তার কিছু সৈন্যকে ফুলডুবিতে মীর্জা বাকীর কাছে পাঠানো হয়।
মতাদর্শ
খাঁনপুর নদীর কাছে সদ্য বিজিত গোয়ালপাড়ার কেল্লায়, মীর্জা বাকী এবং রাজা রঘুনাথকে ইব্রাহিম খাঁ ন ফতেহ-জঙ্গ নির্দেশ দিয়েছিলেন যে তারা মীর্জা নাথানকে জানাবেন যে সে শেখ কামাল এবং সরহাদ খাঁনের আদেশ অনুসরণ করবে। যখন তারা একটি মজলিসে একে অপরের সাথে মিলিত হয়েছিল, নাথান মীর্জা বাকীর খুব মেহমানপরায়ণ ছিলেন। তারা বাদে একটি ব্যক্তিগত কোঠায় যায় যেখানে মীর্জা বাকী নাথানকে তাকে কী করতে হবে তা জানিয়েছিল। নাথান যাকে অধীনতা হিসেবে দেখেছিলে তাতে প্রচণ্ডভাবে ক্ষুব্ধ হয়েছিলে এবং বাংলায় বেশুমার বারো-ভুঁইয়াদের পরাজয়ের বিষয়ে তার প্রচেষ্টার জন্য গর্ব করেছিলে। জবাবে, মীর্জা বাকী তার প্রচেষ্টাকে উপহাস করেছেন এবং গোয়ালপাড়া বিদ্রোহীদের "জেলেদের দল" বলে উল্লেখ করেছেন।
আলফন্সো ডেভিস
আলফন্সো বয়েল ডেভিস (Alphonso Davies; জন্ম: ২ নভেম্বর ২০০০ ) হলেন একজন কানাডীয় পেশাদার ফুটবল খেলোয়াড়। তিনি বর্তমানে জার্মান পেশাদার ফুটবল লিগের শীর্ষ স্তর বুন্দেসলিগায় বায়ার্ন মিউনিখ এবং কানাডা ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম-পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে পার্শ্বীয় খেলোয়াড় হিসেবে খেলেন।
২০০৫ সালে, কানাডীয় ফুটবল ক্লাব এডমন্টন ইন্টারন্যাশনালসের হয়ে খেলার মাধ্যমে ডেভিস ফুটবল জগতে প্রবেশ করেন এবং পরবর্তীতে এডমন্টন স্ট্রাইকার্স এবং ভ্যানকুভার ওয়াইটক্যাপস একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৬–১৭ মৌসুমে, ওয়াইটক্যাপস ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। ওয়াইটক্যাপস ২-এর হয়ে প্রায় ১ মৌসুম খেলার পর, তিনি ভ্যানকুভার ওয়াইটক্যাপসে যোগদান করেন, যেখানে তিনি ২ মৌসুমে ৬৫ ম্যাচে ৮টি গোল করেছেন। ২০১৮–১৯ মৌসুমে, তিনি প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছেন।
১ বছর যাবত কানাডার বয়সভিত্তিক দলের হয়ে খেলার পর, ২০১৭ সালে, ডেভিস কানাডার হয়ে আন্তর্জাতিক পর্যায়ে অভিষেক করেছিলেন, যেখানে তিনি এপর্যন্ত ১৫-এর অধিক ম্যাচে ৫-এর অধিক গোল করেছেন। তিনি কানাডার হয়ে ২টি কনকাকাফ গোল্ড কাপে (২০১৭ এবং ২০১৯) অংশগ্রহণ করেছেন। ২০১৭ সালের জুন মাসে, তিনি সর্বকনিষ্ঠ খেলোয়াড় হিসেবে কানাডা ফুটবল দলের হয়ে খেলেছেন।
ব্যক্তিগতভাবে, ডেভিস বেশ কিছু পুরস্কার জয়লাভ করেছেন, যার মধ্যে ২ বার কানাডীয় অনূর্ধ্ব-১৯ বর্ষসেরা খেলোয়াড় এবং ১ বার কানাডীয় বর্ষসেরা খেলোয়াড়ের পুরস্কার জয় অন্যতম। দলগতভাবে, ঘরোয়া ফুটবলে, ডেভিস এপর্যন্ত ৭টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন।
প্রারম্ভিক জীবন
আলফন্সো বয়েল ডেভিস ২০০০ সালের ২রা নভেম্বর তারিখে ঘানার বুদুবুরামের শরণার্থী শিবিরে জন্মগ্রহণ করেছেন। তার পিতামাতা লাইবেরীয় ছিলেন, তারা লাইবেরিয়ার দ্বিতীয় গৃহযুদ্ধের সময় ঘানায় চলে আসেন। পরবর্তীতে ২০০৫ সালে তিনি তার পরিবারসহ কানাডায় স্থানান্তরিত হন। তিনি তার পিতামাতার ৬ সন্তানের মধ্যে চতুর্থ। ২০১৭ সালের ৬ই জুন তারিখে, তিনি কানাডার নাগরিকত্ব লাভ করেন, এর পূর্ব পর্যন্ত তিনি লাইবেরীয় নাগরিকত্বের অধিকারী ছিলেন।
বায়ার্ন মিউনিখ
২০১৮ সালের ২৫শে জুলাই তারিখে, ভ্যানকুভার ওয়াইটক্যাপস এক ঘোষণায় জানায় যে, তারা বায়ার্ন মিউনিখের সাথে বহু-মিলিয়ন ইউরোর বিনিময়ে ডেভিসকে নিয়ে একটি চুক্তি করেছেন; অতঃপর ২০১৯ সালের জানুয়ারি মাসে, ডেভিস কানাডীয় ক্লাব ভ্যানকুভার ওয়াইটক্যাপস হতে প্রায় ১৪ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন। ২০১৯ সালের ২৭শে জানুয়ারি তারিখে, বুন্দেসলিগায় বায়ার্ন মিউনিখের হয়ে ভিএফবি স্টুটগার্টের বিরুদ্ধে অভিষেক করেন; উক্ত ম্যাচে তিনি ৮৬তম মিনিটে ফরাসি ফুটবলার কিংসলে কোমেঁর বদলি খেলোয়াড় হিসেবে মাঠে প্রবেশ করেন। ২০১৯ সালের ১৭ই মার্চ তারিখে, ১. এফএসভি মাইনৎস ০৫-এর বিরুদ্ধে লিগ ম্যাচের ৭০তম মিনিটে রবার্ত লেভানদোস্কির কাছ থেকে পাওয়া বলটি ডান পায়ের শটে জালে জোড়ানোর বুন্দেসলিগায় বায়ার্ন মিউনিখের হয়ে তার প্রথম গোলটি করেন।
তিনি এপর্যন্ত বায়ার্ন মিউনিখের হয়ে এপর্যন্ত ২টি বুন্দেসলিগা, ২টি ডিএফবি-পোকাল, ২০২০ ডিএফএল-সুপারকাপ, ২০১৯–২০ উয়েফা চ্যাম্পিয়নস লিগ এবং ২০২০ উয়েফা সুপার কাপ শিরোপা জয়লাভ করেছেন।
স্বাস্থ্য অধিদপ্তর
স্বাস্থ্য অধিদপ্তর গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ স্বাস্থ্য পরিষেবা বিষয়ক সর্বোচ্চ প্রশাসনিক কার্যালয়।
আলফন্সো ডেভিস
ক্লাব
টীকা
স্বাস্থ্য অধিদপ্তর
জনকাঠামো
একজন মহাপরিচালক অধিদপ্তরের শীর্ষকর্তা হিসেবে দায়িত্ব পালন করেন। এছাড়া একাধিক অতিরিক্ত মহাপরিচালক, পরিচালক, উপ ও সহকারী পরিচালকসহ বিভিন্নস্তরের কর্মকর্তা-কর্মচারী এর বিভিন্ন প্রশাসনিক স্তরে দায়িত্বপালন করেন।
কার্যপরিধি
অধিদপ্তরের প্রধান কাজ দেশের সর্বস্তরে স্বাস্থ্য সেবা নিশ্চিতকরণ, স্বাস্থ্য ব্যবস্থাপনা, কর্মপরিকল্পনা এবং প্রশাসনিকভাবে বিভিন্ন নীতি কার্যকর করা। এ ছাড়া স্বাস্থ্য অধিদপ্তর প্রয়োজনে মন্ত্রণালয়কে স্বাস্থ্য সেবা সম্পর্কিত দিক নির্দেশনা প্রণয়নে কারিগরী সহযোগিতাও প্রদান করে থাকে। ইতোপূর্বে এই অধিদপ্তর স্বাস্থ্য শিক্ষা দেখভাল করলেও ২০১৯ সালের ২৪ নভেম্বর নতুন স্বাস্থ্য শিক্ষা অধিদপ্তর গঠনের প্রজ্ঞাপন জারি করা হয়েছে।
কানহা জাতীয় উদ্যান
কানহা টাইগার রিজার্ভ, কানহা-কিসলি জাতীয় উদ্যান নামেও পরিচিত, এটি ভারতের বাঘ সংরক্ষণের একটি এবং মধ্যপ্রদেশ রাজ্যের বৃহত্তম জাতীয় উদ্যান । বর্তমান কানহা এলাকাটি 250 and 300 km2 এর হলন এবং বানজার নামে দুটি সংরক্ষিত অঞ্চলে বিভক্ত। কানহা জাতীয় উদ্যান ১ জুন ১৯৫৫ সালে তৈরি করা হয়েছিল এবং ১৯৭৩ সালে একটি বাঘ সংরক্ষণাগারে মনোনীত হয়েছিল। আজ, এটি 940 sqkm এর একটি এলাকা জুড়ে রয়েছে দুটি জেলা মন্ডলা ও বালাঘাটে।
1,067 sqkm এর আশেপাশের বাফার জোন সহ একসাথে এবং প্রতিবেশী 110 sqkm মাই ফেন অভয়ারণ্য, এটি কানহা টাইগার রিজার্ভ গঠন করে, যা দেশের অন্যতম বৃহত্তম।  এটি এটিকে মধ্য ভারতের বৃহত্তম জাতীয় উদ্যান করে তোলে।
উদ্যানটিতে বেঙ্গল টাইগার, ভারতীয় চিতাবাঘ, স্লথ বিয়ার, বড়সিংহ এবং ঢোল রয়েছে। এটি ভারতে প্রথম বাঘ সংরক্ষণাগার যা আনুষ্ঠানিকভাবে একটি মাসকট, বরসিং দ্য বারসিংহ প্রবর্তন করে।
উদ্ভিদ
থাম্ব| কানহায় বন কানহা টাইগার রিজার্ভে ১০০০ টিরও বেশি প্রজাতির ফুলের উদ্ভিদ রয়েছে। নিম্নভূমি অরণ্য হল সাল (Shorea robusta) এবং অন্যান্য মিশ্র-বন গাছের মিশ্রণ, যা তৃণভূমির সাথে জড়িত। উচ্চভূমি বনগুলি ক্রান্তীয় আর্দ্র, শুষ্ক পর্ণমোচী ধরনের এবং ঢালের উপর বাঁশ (Dendrocalamus strictus) থেকে সম্পূর্ণ ভিন্ন প্রকৃতির। একটি উল্লেখযোগ্য ভারতীয় ভূত গাছ (Davidia involucrata) এছাড়াও ঘন জঙ্গলে দেখা যায়।
প্রাণী
কানহা টাইগার রিজার্ভে বেঙ্গল টাইগার, ভারতীয় চিতাবাঘ, ঢোল, স্লথ বিয়ার, বেঙ্গল ফক্স এবং ভারতীয় শিয়াল রয়েছে। বড়সিংহ জলাভূমি এলাকায় অভিযোজিত। গৌড় পার্কের তৃণভূমি এবং জলের গর্তগুলিতে বাস করে। কৃষ্ণসার হরিণ খুবই বিরল হয়ে উঠেছে।
রিজার্ভটিতে প্রায় ৩০০ প্রজাতির পাখি রয়েছে এবং সবচেয়ে বেশি দেখা পাখি হল কালো আইবিস, এশিয়ান গ্রিন বি-ইটার, ক্যাটল এগ্রেট, ব্লসম-হেডেড প্যারাকিট, ইন্ডিয়ান পন্ড হেরন, ড্রংগো, কমন টিল, ক্রেস্টেড সর্পেন্ট ঈগল, ইন্ডিয়ান গ্রেবি, ভারতীয় রোলার, কম অ্যাডজুট্যান্ট, লিটল গ্রেব, কম হুইসলিং টিল, মিনিভেট, মালাবার পাইড হর্নবিল, কাঠঠোকরা, পায়রা, প্যারাডাইস ফ্লাইক্যাচার, হিল ময়না, ভারতীয় ময়ূর, লাল জঙ্গলফাউল, লাল-ওয়াটলড স্টেপলি, ব্লু-ওয়াটল, ব্লু-ওয়াটল, ব্লু -ওয়াটল বুজার্ড, হোয়াইট-ব্রেস্টেড কিংফিশার, হোয়াইট-ব্রোড ফ্যানটেইল, উড স্ক্রাইক, ওয়ারব্লার এবং শকুন আরও অনেকের মধ্যে।
বারশিঙ্গের পুনঃপ্রবর্তন
এই জাতীয় উদ্যানে একটি উত্তেজনাপূর্ণ সংরক্ষণ প্রচেষ্টা হল বারসিংহের পুনঃপ্রবর্তন। গৌড়কে বান্ধবগড়ে স্থানান্তরিত করা হবে এবং কিছু বড়সিংহ সাতপুরা টাইগার রিজার্ভে স্থানান্তরিত হবে। এই প্রকল্পের উদ্দেশ্য হল এই জাতীয় উদ্যানের প্রায় ৫০০ বারসিংঘাকে আট বা নয়টি ভিন্ন জায়গায় পরিচিত করানো। প্রায় বিশটি বাঘকে ধরে সাতপুরা টাইগার রিজার্ভে স্থানান্তর করার একটি প্রকল্পও রয়েছে।
বাঘ সংরক্ষণ এবং বাইগা উপজাতি
বাইগা উপজাতির সদস্যরা, মধ্য ভারতের একটি আধা-যাযাবর উপজাতি যা বনের উপর নির্ভরশীল, ১৯৬৮ সাল পর্যন্ত কানহা জাতীয় উদ্যানের মধ্যে থাকা ২৮ টি গ্রামে বাস করত, যখন তাদের স্থানান্তরিত করা হয়েছিল। স্থানান্তরটি একটি গুরুত্বপূর্ণ বাঘের আবাসস্থল বজায় রাখার প্রচেষ্টার অংশ ছিল। যে জমিতে তাদের স্থানান্তরিত করা হয়েছিল তা অনুর্বর এবং তারা এখন মদ্যপান ও অপুষ্টিতে ভুগছে এবং নিজেদের কে সমর্থন করার জন্য ভিক্ষা করে। বাঘের আবাসস্থলের জন্য স্থানান্তরিত হওয়া গ্রামগুলির মধ্যে শেষটি কানহা টাইগার রিজার্ভের মূল অঞ্চলে রয়েছে। এলাকাটি গোন্ড ও বাইগা উপজাতিদের পৈতৃক বাড়ি। ২০১০ সালের জানুয়ারিতে, বাইগা উপজাতিকে সরকারের কাছ থেকে যথাযথ ক্ষতিপূরণ ছাড়াই পার্ক থেকে অবৈধভাবে উচ্ছেদ করা হয়েছিল, সার্ভাইভাল ইন্টারন্যাশনালের মতে।
বাঘের আবাসস্থল বজায় রাখা এবং পুনরুদ্ধারের প্রচেষ্টায়, ডাব্লিউডাব্লিউএফ-ইন্ডিয়া এমন করিডোর তৈরি করতে কাজ করেছে যা বাঘ এবং তাদের শিকারকে সমর্থন করে, যার ফলে বাঘের জনসংখ্যা স্থিতিশীল হয়। এর মধ্যে রয়েছে মানুষের জীবন বা সম্পত্তির ক্ষতি রোধ করা, বনের উপর মানুষের নির্ভরতা হ্রাস করা এবং যখন লোকেরা ক্ষতির সম্মুখীন হয় তখন বাঘের প্রতিশোধমূলক হত্যাকাণ্ড হ্রাস করা।
পরিবহন এবং অ্যাক্সেস
জবলপুর বিমানবন্দর 175 km / 04:30hrs) দিল্লি, মুম্বাই, কলকাতা, হায়দ্রাবাদ, পুনে, বেলগাঁও এবং ভোপাল থেকে সরাসরি ফ্লাইট রয়েছে এবং এয়ারইন্ডিয়া, স্পাইসজেট এবং ইন্ডিগো দৈনিক ফ্লাইট পরিচালনা করে। নাগপুর (মুক্কি 240 km এবং রায়পুর (মুক্কি 185 km ) অন্যান্য বিমানবন্দর আছে।
জবলপুর সারা ভারত জুড়ে ট্রেন সংযোগ সহ একটি প্রধান রেলওয়ে স্টেশন । জব্বলপুর থেকে, ভ্রমণের সর্বোত্তম উপায় হল মন্ডলা হয়ে, যার পার্কে একটি পর্যটন ট্যাক্সি পরিষেবা রয়েছে, এবং কানহা গেট দিয়ে জাতীয় উদ্যানে প্রবেশ ের জন্য জব্বলপুর, নয়নপুর রেলওয়ে রুট হয়ে নতুন যুক্ত ব্রডগেজ স্টেশন চিরাইদোংরি পর্যন্ত পৌঁছানো যেতে পারে। পূর্ব-পরিকল্পিত যাত্রায় সবচেয়ে ছোট সড়কপথগুলির মধ্যে একটি হল জব্বলপুর-বারগি বাঁধ-গানহোর-থানওয়ার বাঁধ-চিরাইদোংরি-কানহা জাতীয় উদ্যান। জব্বলপুর থেকে মান্ডলা পর্যন্ত অন্যান্য রুট (এনএইচ-৩০-এর মাধ্যমে)-চিরাইদোংরি-কানহা রুটটি পছন্দ করা হয় যখন মান্ডলার জাতীয় উদ্যান কর্তৃপক্ষের কাছ থেকে আগমনের অনুমতি নেওয়া হয়। এই জাতীয় উদ্যানটি রায়পুর - গণ্ডাই - মালঞ্জখন্ড - বাইহার হাইওয়ে রুট থেকে মুক্কি গেট হয়ে জাতীয় উদ্যান পর্যন্তও যোগাযোগ করা যেতে পারে। এম পি ট্যুরিজম এবং প্রাইভেট মালিকদের মুক্কি গেটের কাছে হোটেল, রিসর্ট রয়েছে। খাতিয়া এবং কানহা গেটেও একই রকম থাকার সুবিধা পাওয়া যায়।
পার্কে প্রবেশের জন্য তিনটি গেট রয়েছে। কানহা /কিসলি গেটটি জব্বলপুর থেকে সর্বোত্তমভাবে অ্যাক্সেস করা হয় এবং বাফার এলাকার অভ্যন্তরে খাটিয়া গ্রামে থামে। দ্বিতীয় গেটটি মুক্কিতে এবং তৃতীয়টি, সম্প্রতি খোলা হয়েছে, গেটটি সারহিতে রয়েছে।
ইকোসিস্টেম মূল্যায়ন
কানহা টাইগার রিজার্ভের একটি অর্থনৈতিক মূল্যায়ন সমীক্ষায় অনুমান করা হয়েছে যে টাইগার রিজার্ভটি বছরে ১৬.৫ বিলিয়ন রুপি (০.৮০ লক্ষ / হেক্টর) মূল্যের প্রবাহ সুবিধা প্রদান করে। টাইগার রিজার্ভের গুরুত্বপূর্ণ ইকোসিস্টেম পরিষেবাগুলির মধ্যে রয়েছে জিন-পুল সুরক্ষা (১২.৪১ বিলিয়ন বছর), ডাউনস্ট্রিম অঞ্চলে জল সরবরাহ (৫৫৮ মিলিয়ন) এবং বাফার অঞ্চলে চারার ব্যবস্থা করা (৫৪৬ মিলিয়ন)। অন্যান্য পরিষেবাগুলির মধ্যে রয়েছে বিনোদনের মান (৩৮৪ মিলিয়ন), বন্যপ্রাণীদের জন্য আবাসস্থল এবং রিফুজিয়ার সংস্থান (৩১৯ মিলিয়ন) এবং কার্বনের সিকোয়েন্সিং (২১৯ মিলিয়ন)।
ব্যান্ডেল–কাটোয়া লাইন
ব্যান্ডেল - কাটোয়া লাইন কলকাতা শহরতলি রেল এর একটি সম্প্রসারিত অংশ এবং পূর্ব রেল এর হাওড়া ডিভিশনের অন্তর্গত।
ইতিহাস
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়।
জি. নানজুনদান
'''জি. নানজুনদান''' (c. ১৯৬১ – ডিসেম্বর ২০১৯) একজন ভারতীয় শিক্ষায়তনিক ব্যক্তি ও সাহিত্যিক ছিলেন। তিনি ২০১২ সালে তামিল অনুবাদের জন্য সাহিত্য অকাদেমি পুরস্কার লাভ করেছিলেন। তিনি ব্যাঙ্গালোর বিশ্ববিদ্যালয়ের পরিসংখ্যান বিভাগের অধ্যাপক ছিলেন।
জীবনী
জি. নানজুনদান ব্যাঙ্গালোর বিশ্ববিদ্যালয়ের অধ্যাপক ছিলেন। তিনি ৩২ বছরেরও বেশি সময় ধরে শিক্ষকতা পেশার সাথে যুক্ত ছিলেন। তার দশটিরও বেশি প্রকাশনী ছিল।
জি. নানজুনদান কিছু কন্নড় ভাষার বই তামিল ভাষায় অনুবাদ করেছেন। তিনি ১২ টিরও অধিক কন্নড় বই তামিলে অনুবাদ করেছেন।  তিনি আক্কা শিরোনামের একটি ছোটগল্প সংকলন কন্নড় থেকে তামিলে অনুবাদ করেছিলেন। বইটিতে কিছু লেখিকাদের ছোটগল্প সংকলিত হয়েছিল। তার এই অনূদিত গ্রন্থের জন্য তিনি ২০১২ সালে তামিল অনুবাদের জন্য সাহিত্য অকাদেমি পুরস্কার লাভ করেন। এছাড়া, তিনি ইউ. আর. অনন্তমূর্তি রচিত ভাভা ও আভাস্তে শিরোনামের গ্রন্থগুলো তামিলে অনুবাদ করেছেন।
জি. নানজুনদানকে ২০১৯ সালের ২১ ডিসেম্বর তার নিজ বাসায় মৃত অবস্থায় পাওয়া যায়।
খৈয়াছড়া ইউনিয়ন
আয়তন
খৈয়াছড়া ইউনিয়নের আয়তন ১,৪৮৩ একর (৬ বর্গ কিলোমিটার)।
অবস্থান ও সীমানা
মীরসরাই উপজেলার দক্ষিণাংশে খৈয়াছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের পশ্চিমে মায়ানী ইউনিয়ন ও সাহেরখালী ইউনিয়ন, দক্ষিণে হাইতকান্দি ইউনিয়ন ও ওয়াহেদপুর ইউনিয়ন, পূর্বে করেরহাট ইউনিয়ন এবং উত্তরে মীরসরাই ইউনিয়ন ও মীরসরাই পৌরসভা অবস্থিত।
কার্যকরী পরিষদ সদস্য
চলমান কার্যকরী পরিষদের সদস্যদের নাম, মোবাইল নাম্বার , সদস্য পদ নিন্মে উল্ল্যেখ করা হলো
প্রশাসনিক কাঠামো
খৈয়াছড়া ইউনিয়ন মীরসরাই উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার মীরসরাই থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী খৈয়াছড়া ইউনিয়নের সাক্ষরতার হার ৪৯.৪%। এ ইউনিয়নে ৩টি মাধ্যমিক বিদ্যালয়, ১টি মাদ্রাসা ও ১১টি প্রাথমিক বিদ্যালয় রয়েছে।
যোগাযোগ ব্যবস্থা
খৈয়াছড়া ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে এ ইউনিয়নে যোগাযোগ করা যায়।
হাট-বাজার
খৈয়াছড়া ইউনিয়নের প্রধান ৪টি হাট/বাজার হল
২/নামার বাজার
৪/ নয়দুয়ার বাজার।
বাদশাহনগর মেট্রো স্টেশন
বাদশাহনগর মেট্রো স্টেশন হল লখনউ মেট্রোর একটি উত্তোলিত মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।
লামাবাজার এ এ এস সিটি কর্পোরেশন উচ্চ বিদ্যালয়
ইতিহাস
এই বিদ্যালয়টি ১৯৬৮ইং সনে প্রতিষ্ঠা লাভ করে। তৎকালীন এলাকার স্বনামধন্য ব্যক্তি মরহুম আকবর আলী সওদাগর এই বিদ্যালয়টির প্রতিষ্ঠাতা হিসেবে পরিচিত। তাঁরই নামানুসারে বিদ্যালয়টির নামকরণ করা হয়।
অবস্থান
এটি চট্টগ্রাম শহরের অন্তর্গত কোতোয়ালী থানার কোরবানীগঞ্জ এলাকায় অবস্থিত। এই বিদ্যালয়টি একটি বালক বিদ্যালয়। এর পাশেই আরেকটি বালিকা বিদ্যালয় রয়েছে যার নাম বলুয়ারদিঘী সিটি কর্পোরেশন বালিকা উচ্চ বিদ্যালয়।
শিকারী সম্প্রসারণ
শিকারী সম্প্রসারণ বা শিকারী সম্পৃক্তি এক ধরনের শিকারী বিরোধী অভিযোজন প্রক্রিয়া যেখানে শিকার শিকারীদের থেকে রক্ষা পাওয়ার উদ্দেশ্যে ঘনবসতিপূর্ণ এলাকায় জড় হয় যেখানে তার সাথে শিকারীর আরো শিকার বসবাস করে যেন শিকারের সম্পূর্ণ অঙ্গ শিকার ভক্ষণ করতে না পারে। কারন ঘন এলাকাটিতে শিকারীর জন্য অনেক শিকার একত্রে থাকে যে জন্য এমন একটা সম্ভাবনা থেকেই যায় যে কিছু কিছু শিকারের সম্পূর্ণ দেহ হয়ত শিকার ভক্ষণ করার আগেই তার পেট ভরে যাবে। বিভিন্ন উদ্ভিদ, কীট-পতঙ্গ ও মাছ এরূপ অভিযোজন প্রক্রিয়ায় অভ্যস্ত। প্রক্রিয়াটিকে শিকারীদের হাত থেকে বাঁচার জন্য শিকারের আশ্রয়স্থল হিসেবে বিবেচনা করা যায়।
যেহেতু শিকারীর খাদ্য বৃদ্ধি পেতে থাকে, তাই শিকারীটির বেঁচে থাকা, বৃদ্ধি ও জনন সম্ভাবনা সেই এলাকায় বেড়ে যায়। যা হোক, ধীরে ধীরে শিকারীর খাদ্য বাড়তে বাড়তে এমন পর্যায়ে চলে আসে যখন শিকারী আর ভক্ষণ করতে পারে না। শিকারীটি তখন খাদ্য ভক্ষন থামিয়ে দেয়। এই বৈশিষ্ট্য টাইপ ২ কার্যকরী সাড়া -এর মধ্যে সুস্পষ্টভাবে পরিলক্ষিত। শিকারীর প্রজন্মকাল-এর উপর ভিত্তি করে শিকার প্রাণী কোনো স্থানে নিজেদের সংখ্যাও বাড়িয়ে তোলে (সংখ্যাগত সাড়া)।
এরূপ চিত্র স্পষ্টভাবে প্রতীয়মান হয় কোনো বনের ফল গাছের বীজ বপনের ক্ষেত্রে। কখনো কখনো বনের এক প্রজাতির গাছই বনের অধিকাংশ ফল জন্ম দেয়।
অতি ফুলায়ন ও ফলায়ন প্রক্রিয়া বাঁশেরা অনুসরণ করে। যার ফলে তাঁদের সংখ্যা বৃদ্ধি পায় এবং মৃত্যুসময় বিরতি অধিক হয়।
তথ্যসূত্র
Predator satiation
অরেঞ্জ কাউন্টি, ক্যালিফোর্নিয়া
অরেঞ্জ কাউন্টি দক্ষিণ ক্যালিফোর্নিয়ার লস এঞ্জেলেস মেট্রোপলিটন এলাকায় অবস্থিত। জনসংখ্যা ২০২০ সালের আদমশুমারি অনুসারে ৩১,৮৬,৯৮৯ জন ছিল, এটি ক্যালিফোর্নিয়ায় তৃতীয়-জনবহুল কাউন্টি, মার্কিন যুক্তরাষ্ট্রের ষষ্ঠ সর্বাধিক জনবহুল কাউন্টি এবং ২৭ টি মার্কিন রাজ্য ও ওয়াশিংটন, ডিসি -এর চেয়ে বেশি জনবহুল। এটি সান ফ্রান্সিসকো কাউন্টির পরে রাজ্যের দ্বিতীয় সর্বাধিক ঘনবসতিপূর্ণ কাউন্টি, যদিও বেশিরভাগই শহরতলী এলাকা নিয়ে গঠিত। কাউন্টির তিনটি সর্বাধিক জনবহুল শহর হল আনাহেইম, সান্তা আনা ও আরভিন, যার প্রতিটির জনসংখ্যা ৩,০০,০০০ জনের বেশি। সান্তা আনা হল কাউন্টি আসন। অরেঞ্জ কাউন্টির ছয়টি শহর প্রশান্ত মহাসাগরীয় উপকূলে রয়েছে, যার মধ্যে সিল বিচ, হান্টিংটন বিচ, নিউপোর্ট বিচ, লেগুনা বিচ, ডানা পয়েন্ট ও সান ক্লেমেন্ট রয়েছে।
ভূগোল
সংযোগ=//upload.wikimedia.org/wikipedia/commons/thumb/a/ad/Newport_Center_Skyline_and_Santa_Ana_Mountains.jpg/220px-Newport_Center_Skyline_and_Santa_Ana_Mountains.jpg|alt=View of the Santa Ana Mountains from Newport Bay|থাম্ব| [[নিউপোর্ট বিচ,ক্যালিফোর্নিয়া|নিউপোর্ট হারবার থেকে নিউপোর্ট সেন্টার ও সান্তা আনা পর্বতমালার দৃশ্য]] মার্কিন জনশুমারি দপ্তর অনুসারে, কাউন্টির মোট আয়তন, যার মধ্যে হল ভূমিভাগ ও  হল (১৬.৬%) জলভাগ। এটি এলাকা অনুসারে দক্ষিণ ক্যালিফোর্নিয়ার ক্ষুদ্রতম কাউন্টি, এই অঞ্চলের পরবর্তী ক্ষুদ্রতম কাউন্টি ভেনচুরার আয়তন মাত্র ৪০% বেশি। গড় বার্ষিক তাপমাত্রা হল প্রায় ।
কেমব্রিজ অ্যাসেসমেন্ট ইন্টারন্যাশনাল এডুকেশন
কেমব্রিজ অ্যাসেসমেন্ট ইন্টারন্যাশনাল এডুকেশন (কেমব্রিজ ইন্টারন্যাশনাল বা সাধারণভাবে ক্যামব্রিজ কারিকুলার নামে পরিচিত এবং পূর্বে সিআইই, কেমব্রিজ ইন্টারন্যাশনাল এক্সামিনেশন নামে পরিচিত) হলো একটি আন্তর্জাতিক শিক্ষাগত যোগ্যতা প্রদানকারী সংস্থা। যা শিক্ষানীতি প্রণয়ন ও মূল্যায়ন পরীক্ষা গ্রহন করে থাকে। এটি ১৬০ টিরও বেশি দেশে ১০,০০০টি বিদ্যালয়ে কার্যক্রম পরিচালনা করে। এটি কেমব্রিজ বিশ্ববিদ্যালয়ের একটি অলাভজনক এবং অ-শিক্ষক বিভাগ। উক্ত প্রতিষ্ঠানের অন্তর্ভূক্ত বিদ্যালয় সমূহ কেমব্রিজ স্কুল  নামে পরিচিত।
ইতিহাস
কেমব্রিজ এসেসম্যান্ট হলো কেমব্রিজ বিশ্ববিদ্যালয়ের একটি অংশ এবং ১৮৫৮ সালে ইউনিভার্সিটি অব কেমব্রিজ লোকাল এক্সামিনেশন সিন্ডিকেট হিসেবে প্রতিষ্ঠিত হয়। এটি পরবর্তীতে (ইউনিভার্সিটি অব) কেমব্রিজ ইন্টারন্যাশনাল এক্সামিনেশনস বা সিআইই নামে পরিচিত হয়। কেমব্রিজ বিশ্ববিদ্যালয়ের পুনর্গঠন প্রক্রিয়ার অংশ হিসেবে, কেমব্রিজ অ্যাসেসমেন্ট এবং কেমব্রিজ বিশ্ববিদ্যালয় প্রেসকে কেমব্রিজ বিশ্ববিদ্যালয় প্রেস অ্যান্ড অ্যাসেসমেন্ট গঠনে একীভূত করা হয় এবং সিআইই অবশেষে সিএআইই হয়ে ওঠে: কেমব্রিজ অ্যাসেসমেন্ট ইন্টারন্যাশনাল এডুকেশন।
যোগ্যতা
কেমব্রিজ অ্যাসেসমেন্ট প্রাথমিকভাবে বিশ্ববিদ্যালয়ে প্রবেশের জন্য বিদ্যালয়-ত্যাগের যোগ্যতা প্রদান করে। যেমন, ক্যামব্রিজ ইন্টারন্যাশনাল জেনারেল সার্টিফিকেট অব এডুকেশন – অ্যাডভান্সড লেভেল (কেমব্রিজ ইন্টারন্যাশনাল জিসিই এ-লেভেল)। এছাড়াও, কেমব্রিজ এসেসম্যান্ট আন্তর্জাতিকভাবে প্রাথমিক ও মাধ্যমিক বিদ্যালয়ের জন্য মূল পর্যায়ের মূল্যায়ন পরীক্ষা গ্রহন করে।
স্বীকৃতি
ক্যামব্রিজ যোগ্যতা যুক্তরাজ্যের সকল বিশ্ববিদ্যালয় এবং সেইসাথে মার্কিন যুক্তরাষ্ট্রে (স্ট্যানফোর্ড বিশ্ববিদ্যালয় এবং সমস্ত আইভি লীগ বিশ্ববিদ্যালয়, কানাডার বিশ্ববিদ্যালয় দ্বারা ভর্তির জন্য স্বীকৃত। ইউরোপীয় ইউনিয়ন, মধ্যপ্রাচ্য, পশ্চিম এশিয়া, নিউজিল্যান্ড, পাকিস্তান, বাংলাদেশ, শ্রীলঙ্কা, নেপাল এবং কাজাখস্তানের পাশাপাশি অন্যান্য দেশে এটি স্বীকৃত।
অংশীদারিত্ব
কেমব্রিজ অ্যাসেসমেন্ট, সমন্বিত পাঠ্যক্রম এবং মূল্যায়ন নকশা প্রণয়নের বিষয়ে ২৫টি দেশের সরকারের সাথে অংশীদারিত্বে নিযুক্ত রয়েছে।
দাতব্য সহায়তা
সংস্থাটির কর্পোরেট সামাজিক দায়বদ্ধতা উদ্যোগের অংশ হিসেবে, কেমব্রিজ অ্যাসেসমেন্ট সমস্যাগ্রস্ত প্রেক্ষাপটের শিশুদের জন্য দাতব্য সহায়তা প্রদান করে।
সমালোচনা
কেমব্রিজ অ্যাসেসমেন্ট ইন্টারন্যাশনাল এডুকেশন তার সাহিত্য পাঠ্যক্রমে ঔপনিবেশিক শিক্ষামূলক অনুশীলন অব্যাহত রাখার জন্য সমালোচিত হয়েছে। একটি সমীক্ষায় দেখা গেছে যে কেমব্রিজ এসেসম্যান্ট, ইউরোপীয় পুরুষ লেখকদের বিশেষাধিকার দেয় এবং ক্রমাগতভাবে উন্নয়নশীল দেশগুলির মহিলা লেখকদের কম প্রতিনিধিত্ব করে। তাদের পাঠ্যপুস্তকের ক্ষেত্রে তৃতীয় বিশ্বের দেশগুলির সংস্কৃতির রীতিনীতি এবং ধর্মের কোন বিবেচনা নেই।
রবার্ট পার্কার (সঙ্গীতশিল্পী)
রবার্ট পার্কার (৯ জানুয়ারি ১৮৪৭ – ২০ ফেব্রুয়ারি ১৯৩৭) নিউজিল্যান্ডের একজন অর্গানবাদক, ঐকতানগায়কদলের অধিকারী এবং পথপ্রদর্শক ছিলেন।
তিনি ১৮৪৭ সালে যুক্তরাজ্যের লন্ডনে জন্মগ্রহণ করেন। তিনি ১৯৩০ নববর্ষ সম্মাননাতে নিউজিল্যান্ডের আধিপত্য বাদ্যযন্ত্র দলের একজন শীর্ষস্থানীয় সদস্য হিসাবে "অর্ডার অফ সেন্ট মাইকেল এবং সেন্ট জর্জ" এর সহযোগী হিসাবে নিযুক্ত হন।
জীবন ও কর্মজীবন
পার্কারের জন্ম মার্কিন যুক্তরাষ্ট্রের লুইজিয়ানার নিউ অরলিন্সে । তিনি একজন স্যাক্সোফোননিস্ট হিসাবে তাঁর কর্মজীবন শুরু করেছিলেন। ১৯৪৯ সালে তিনি "মারি গ্রাস ইন নিউ অরলিন্স"য়ে অধ্যাপক লংহেয়ারের সাথে স্যাক্সোফোন বাজাতেন। পরের দশকে তিনি ফ্যাট ডোমিনো, ইরমা টমাস এবং হিউই "পিয়ানো" স্মিথ সহ নিউ অরলিন্সের বেশিরভাগ সংগীত শিল্পীদের সাথে কাজ করেছিলেন।
কুণাল কাপুর
কুণাল কাপুর (জন্ম ২৬ জুন ১৯৫৯), একজন ভারতীয় চলচ্চিত্র অভিনেতা। তিনি প্রয়াত অভিনেতা শশী কাপুর এবং জেনিফার কেন্দ্রের ছেলে, যিনি ১৯৭২ সালের ইংরেজি ভাষার চলচ্চিত্র সিদ্ধার্থ দিয়ে আত্মপ্রকাশ করেছিলেন, পরে শ্যাম বেনেগালের জুনুনে এবং পদ্মিনী কোলহপুরের বিপরীতে তাঁর প্রথম মূলধারার বলিউড ছবি, অহিস্তায় অভিনয় করেছিলেন। বিজিতা হিসাবে। এছাড়াও তিনি উৎসব (১৯৮৪) এবং ত্রিকাল (১৯৮৫) আর্ট ফিল্মে অভিনয় করেছিলেন।
১৯৮৭ সালে তিনি তার নিজের কোম্পানী, অ্যাডফিল্ম ভালাস  সেট আপ কনের এবং সরাসরি টেলিভিশন বিজ্ঞাপন থেকে তৈরির  পর অভিনয় বন্ধ করে দেন। অ্যাডফিল্ম ভালাস ভারতে শুটিং করা বহু আন্তর্জাতিক বৈশিষ্ট্য চলচ্চিত্র এবং বিজ্ঞাপন চলচ্চিত্রের জন্যও লাইন-প্রযোজনা করেছেন। উল্লেখযোগ্যভাবে, সিটি অফ জয় চলচ্চিত্রের ক্রেডিট সিকোয়েন্স এবং ফ্রেঞ্চ চলচ্চিত্রগুলি ল ক্যাকটাস (2২০০৫) এবং ফায়ার ইন প্যারাডাইজ ।
ব্যক্তিগত জীবন
কুনাল কাপুর জন্মগ্রহণ করেছিলেন বলিউডের বিখ্যাত, কাপুর পরিবারে, তিনি শশী কাপুরের বড় সন্তান এবং তাঁর ব্রিটিশ থিয়েটার-অভিনেত্রী স্ত্রী জেনিফার কাপুর। তাঁর পিতামহ পৃথ্বীরাজ কাপুর ছিলেন থিয়েটারের একজন দীন, ভারতীয় চলচ্চিত্র জগতের প্রবর্তক এবং বিখ্যাত কাপুর পরিবারের পূর্বসূর। তাঁর মাতামহ জেফ্রি কেন্ডাল ছিলেন একজন ব্রিটিশ থিয়েটার ব্যক্তিত্ব। কাপুরের মা জেনিফার ১৯৮৪ সালে ক্যান্সারে আক্রান্ত হয়ে মারা গিয়েছিলেন, তার বাবা শশী কাপুর ২০১৭ সালের ডিসেম্বর মাসে মারা গিয়েছিলেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (October 2018)">উদ্ধৃতি প্রয়োজন  ] কাপুরের ভাইবোন হলেন করণ কাপুর (খ। ১৮ জানুয়ারি ১৯৬২) এবং সঞ্জনা কাপুর (খ। ২৭নভেম্বর ১৯৬৭)। এক জনপ্রিয় মডেল করণ, যিনি ১৯৮০ এর দশকে কয়েকটি ছবিতেও কাজ করেছিলেন, তিনি এখন যুক্তরাজ্যে ফটোগ্রাফির ব্যবসা চালাচ্ছেন। সঞ্জনা কাপুর পৈতৃক পৃথ্বী থিয়েটার পরিচালনা করেন এবং নামী সংরক্ষণবাদী ভাল্মিক থাপারের সাথে তাঁর বিয়ে হয়েছিল।
কুণাল চলচ্চিত্র নির্মাতা রমেশ সিপ্পির মেয়ে শীনার সাথে বিবাহ বন্ধনে আবদ্ধ ছিলেন, তিনি একজন বিখ্যাত ফটোগ্রাফার। তাদের একসাথে দুটি সন্তান ছিল, জাহান পৃথ্বীরাজ কাপুর নামে এক পুত্র এবং শায়রা কাপুর নামে একটি কন্যা। কুনাল ও শীনা এখন তালাকপ্রাপ্ত।
২০০৮ গ্রীষ্মকালীন অলিম্পিকে সাঁতার – পুরুষদের ৪ x ১০০ মিটার ফ্রিস্টাইল রিলে
২০০৮ অলিম্পিক গেমসে পুরুষদের ৪×১০০মিটার ফ্রিস্টাইল রিলে বিভাগের প্রতিযোগিতা আগস্টের ১০ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় প্রতি সাঁতারুকে পুলটি দুইবার পার করতে হয়।
ফাইনাল ছাড়া সর্বমোট দু'টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।
মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
হিটে সেরা সময় করা ৬টি দল আগের অলিম্পিক রেকর্ড ভাঙে। আবার এদের মধ্যে প্রথম তিনটি দল আগের বিশ্ব রেকর্ডও ভেঙে ফেলে।
এছাড়া, এই বিভাগের প্রথম হিটে, ফ্রান্সের অ্যামুরি লেভঁ পুরুষদের ১০০মিটার ফ্রিস্টাইল বিভাগে লিড-অফ সাঁতারু হিসাবে নতুন অলিম্পিক রেকর্ড। পরে অস্ট্রেলিয়ার এমোন সুলিভান ফাইনালে লিড-অফ সাঁতারু হিসাবে নতুন বিশ্ব রেকর্ড গড়ে এই রেকর্ড ভাঙেন। এরপর পুরুষদের ১০০মিটার ফ্রিস্টাইল প্রতিযোগিতার প্রথম সেমিফাইনালে ফরাসি সাঁতারু অ্যালেন বার্নার্ড এই রেকর্ড ভাঙেন। কিন্তু সুলিভান সেই হৃত রেকর্ড পুনরুদ্ধার করেন দ্বিতীয় সেমিফাইনালে।
ফাইনালে, এমন পরিস্থিতির সৃষ্টি হয় যে, কোনো দল যদি শুধুমাত্র প্রথম পাঁচটি দলের মধ্যে থাকে, তাহলে সেই দল আগের দিনের হিটে করা বিশ্বরেকর্ডের থেকে ভাল সময় করবে।
যোগ্যতাপর্বের সারাংশ
thumb|right|340px|পুরুষদের ৪ x ১০০মিটার ফ্রিস্টাইল রিলে প্রতিসোগিতার ফাইনাল শুরু হচ্ছে।
নতুন রেকর্ড ও কৃতিত্ব
thumb|৮ই সেপ্টেম্বর ২০০৮-এ বর্ষশুরুর [[ওপরা উইনফ্রে শো এর শুটিং-এ ৩রা সেপ্টেম্বর ২০০৮-এ দাঁড়িয়ে (বামদিক থেকে):জ্যাসন লেজাক, গ্যারেট ওয়েবার-গেল, কলিন জোন্স পিছনে মাইকেল ফেলপস।]] হিটেই যুক্তরাষ্ট্রের দলটি মাইকেল ফেলপসের উপস্থিতি ছাড়াই বিশ্ব রেকর্ড গড়ে। সেই সঙ্গে ফ্রান্স ও অস্ট্রেলিয়াও তাদের তারকা সাঁতারু যথাক্রমে অ্যালেন বার্নার্ড এবংএমোন সুলিভান ছাড়াই আগের বিশ্ব রেকর্ডের থেকে কম সময় করে। হিটের সময় পাঁচ মহাদেশীয় রেকর্ডই চূর্ণ হয়।
ফাইনালে, হিটে সৃষ্ট আমেরিকার বিশ্বরেকর্ডের থেকে কম সময় করে প্রথম পাঁচটি দল, যথাক্রমে, যুক্তরাষ্ট্র নিজে, ফ্রান্স, অস্ট্রেলিয়া, ইটালি, এবং সুইডেন। এছাড়া কানাডা ২০০৮ অলিম্পিকের আগের বিশ্বরেকর্ডের থেকে কম সময় করে। আর ফাইনালের সব দল ২০০৮ অলিম্পিকের আগের অলিম্পিক রেকর্ডের থেকে ভাল সময় করে। বিশ্ব রেকর্ডের সময় ২% কমে যায় এই হিটে ও ফাইনালের অসাধারণ প্রতিযোগিতার পর।
অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকের সাথে এবারের প্রতিযোগিতায় গতির বৈপরীত্য লক্ষ্যনীয়। ২০০৪-এ দক্ষিণ আফ্রিকা দল বিশ্ব রেকর্ড করে স্বর্ণপদক ঘরে তোলে। দক্ষিণ আফ্রিকা সেই একই রিলে দলকে এবারও নিয়ে আসে, এবং তারা গতবারের রেকর্ডের থেকে ০.৫১সেকেন্ড কম সময় করে; তা সত্বেও তারা বেজিং-এ শুধু মাত্র সপ্তম স্থান অধিকার করে। বস্তুতপক্ষে, ২০০৮ ফাইনালের ৮টি দলই ২০০৪ অলিম্পিকে দক্ষিণ আফ্রিকার সোনাজয়ী সময়ের থেকে দ্রুত সন্তরণ করে।